CELEX: 22015D2148
Language: bg
Date: 2014-12-12 00:00:00
Title: Решение на Съвместния комитет на ЕИП № 281/2014 от 12 декември 2014 година за изменение на приложение X (Услуги най-общо) към Споразумението за ЕИП [2015/2148]

26.11.2015   
            
            
               BG
            
            
               Официален вестник на Европейския съюз
            
            
               L 311/34
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 281/2014
   от 12 декември 2014 година
   за изменение на приложение X (Услуги най-общо) към Споразумението за ЕИП [2015/2148]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Делегирано решение 2014/286/ЕС на Комисията от 10 март 2014 г. за определяне на критериите и условията, на които трябва да отговарят европейските референтни мрежи и желаещите да членуват в тях доставчици на здравно обслужване (1), следва да бъде включено в Споразумението за ЕИП.
            
         
               (2)
            
            
               Решение за изпълнение 2014/287/ЕС на Комисията от 10 март 2014 г. за определяне на критерии за създаване и оценка на европейски референтни мрежи и на техните членове и за улесняване на обмена на информация и експертни познания във връзка с изграждането и оценката на тези мрежи (2) следва да бъде включено в Споразумението за ЕИП.
            
         
               (3)
            
            
               Поради това приложение X към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 2б (Решение за изпълнение 2013/329/ЕС на Комисията) от приложение X към Споразумението за ЕИП се вмъкват следните точки:
   
               „2в.
            
            
               
                  32014 D 0286: Делегирано решение 2014/286/ЕС на Комисията от 10 март 2014 г. за определяне на критериите и условията, на които трябва да отговарят европейските референтни мрежи и желаещите да членуват в тях доставчици на здравно обслужване (OB L 147, 17.5.2014 г., стр. 71).
            
         
               2г.
            
            
               
                  32014 D 0287: Решение за изпълнение 2014/287/ЕС на Комисията от 10 март 2014 г. за определяне на критерии за създаване и оценка на европейски референтни мрежи и на техните членове и за улесняване на обмена на информация и експертни познания във връзка с изграждането и оценката на тези мрежи (OB L 147, 17.5.2014 г, стр. 79).“
            
         Член 2
   Текстовете на Делегирано решение 2014/286/ЕС и на Решение за изпълнение 2014/287/ЕС на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 13 декември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3), или на датата, на която влиза в сила Решение на Съвместния комитет на ЕИП № 153/2014 от 9 юли 2014 г. (4), ако тази дата е по-късна.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 12 декември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОB L 147, 17.5.2014 г., стр. 71.
   
      (2)  ОB L 147, 17.5.2014 г., стр. 79.
   
      (3)  Без отбелязани конституционни изисквания.
   
      (4)  ОB L 15, 22.1.2015 г., стр. 78.